《题赵子昂苏武牧羊图》
明代·谢复

谁写汉中郎，风流赵子昂。雪中持汉节，海上牧羝羊。

气与风霜劲，忠争日月光。君为宋家子，挥翰亦堪伤。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。